Dokumentacija o nabavi

Dio II – Upute za ponuditelje

PODACI O PONUDI

171/2025 M - Usluga pregleda kibernetičke sigurnosti za podizanje sukladnosti sa NIS Direktivom i edukacije djelatnika

# Podaci o postupku nabave

Naziv postupka nabave: Usluga pregleda kibernetičke sigurnosti za podizanje sukladnosti sa NIS Direktivom i edukacije djelatnika

Evidencijski broj nabave: 171/2025 M

# Sadržaj i način izrade

Pri izradi ponude ponuditelj se mora pridržavati zahtjeva i uvjeta iz Dokumentacije o nabavi te ne smije mijenjati ni nadopunjavati tekst Dokumentacije o nabavi. Dokumentacija o nabavi se ne naplaćuje te se može preuzeti u cijelosti na internetskoj stranici: Dokumentacija o nabavi

Elektronička ponuda mora sadržavati najmanje:

- Uvez ponude

- Popunjeni eESPD obrazac (ili više njih, ako je primjenjivo)

- Popunjen troškovnik

  - Troškovnik naručitelj prilaže dokumentaciji o nabavi za predmet nabave. Ponuditelj mora popuniti troškovnik i učitati ga prilikom pripreme ponude na EOJN.
    Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, objavljene u EOJN RH.
    Za sve eventualne nejasnoće upit se postavlja Naručitelju posredstvom EOJN RH.
    Podatke treba unijeti u obrazac Troškovnika na sljedeći način:
    a) cijene stavke (jedinične cijene) navedene u troškovniku moraju biti iskazane bez obračunatog PDV-a,
    b) ponuditelj mora ispuniti sve stavke troškovnika, u skladu s obrascem troškovnika. Ponuditelj treba upisati cijenu za svaku stavku troškovnika koja u stupcu „Količina“ ima navedenu numeričku vrijednost,
    c) cijene stavaka (jedinične cijene) se navode decimalnim brojem s decimalnim zarezom i dva decimalna mjesta,
    d) Prilikom ispunjavanja Troškovnika ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke,
    e) u cijenu moraju biti uračunati svi troškovi i popusti,
    f) sveukupne cijene (bez PDV-a) koje ponuditelj iskazuje na dnu troškovnika, ponuditelj upisuje u za to predviđeno mjesto.
    Gospodarski subjekt snosi svu odgovornost za računsku ispravnost troškovnika koju će Naručitelj provjeriti tijekom postupka pregleda i ocjene ponuda.

- Vrijednosti kriterija za odabir ponude

  - Unos numeričkih vrijednosti kriterija za odabir sastavni je dio popunjavanja elektroničke ponude te se traženi dokument Podaci - vrijednosti kriterija za odabir generira putem EOJN i prilaže ponudi.

- Dokumentacija / dokazi za kriterija za odabir ponude /odgovori na opisne kriterije

  - Ukoliko želi ostvariti bodove na temelju kriterija za odabir ponude (posjedovanje certifikata) ponuditelj je obvezan uz ponudu, za Stručnjake 1 i 2 dostaviti dokaz o posjedovanju certifikata koji se boduju, u obliku preslike istog/ih za Stručnjaka 1 i Stručnjaka 2.
    Ukoliko Ponuditelj ne dostavi tražene dokaze, njegova ponuda će, po predmetnom kriteriju, ostvariti 0 bodova

- Jamstvo za ozbiljnost ponude u iznosu (EUR): 3.000,00 (detalji dalje u dokumentaciji)

## Način dostave

Ponuda se dostavlja elektroničkim sredstvima komunikacije putem EOJN RH. Sukladno ZJN 2016. smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te da naručitelj ne smije odbiti takvu ponudu samo zbog tog razloga.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ukoliko pri elektroničkoj dostavi ponude iz tehničkih razloga nije moguće sigurno povezivanje svih dijelova ponude, naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave, nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose te takva omotnica sadrži sve podatke s dodatkom „dio/dijelovi ponude koji se dostavlja/ju odvojeno“. Zatvorenu omotnicu s dijelom/dijelovima ponude ponuditelj predaje neposredno ili poštanskom pošiljkom, u zatvorenoj omotnici na kojoj mora biti naznačeno:

Plovput d.o.o.

Obala Lazareta 1, 21000 Split

Usluga pregleda kibernetičke sigurnosti za podizanje sukladnosti sa NIS Direktivom i edukacije djelatnika

171/2025 M

Dio/dijelovi ponude koji se dostavljaju odvojeno

NE OTVARAJ

na poleđini ili u gornjem lijevom kutu omotnice:

Naziv i adresa ponuditelja / zajednice gospodarskih subjekata

(kod zajednice gospodarskih subjekata obvezna je naznaka da se radi o zajednici i navođenje svih članova zajednice)

Ponuditelj sam snosi rizik eventualnog gubitka, odnosno nedostavljanja odvojenog dijela/dijelova ponude/ZZS-a u papirnatom obliku.

U slučaju da naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

## Tajnost dokumentacije gospodarskih subjekata

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima. Gospodarski subjekt dužan je na zahtjev naručitelja dostaviti akt/akte koji/koje su naveli kao pravnu osnovu temeljem koje su podaci označeni tajnima, a sve radi provjere postojanja pravne osnove. Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## Izmjena ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

## Postupanje u postupcima javne nabave u slučaju nedostupnosti EOJN RH

Temeljem članka 239. ZJN 2016, ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, a naručitelj će produljiti rok za dostavu sukladno članku 240. ZJN 2016. Detaljne upute načina elektroničke dostave ponude dostupne su na stranicama EOJN RH, na adresi: Upute

# Odredbe o ponudi

## Varijante ponude

Varijante ponude nisu dopuštene.

## Način određivanja cijene ponude

Cijena ponude piše se brojkama u apsolutnom iznosu.
Ponuditelji su dužni ponuditi, tj. upisati jediničnu cijenu i ukupnu cijenu za svaku stavku troškovnika, na način kako je to određeno u troškovniku te cijenu ponude bez PDV-a i cijenu ponude s PDV-om, a iznos PDV-a se izračunava zasebno.
Cijenu ponude čini zbroj svih stavki bez poreza na dodanu vrijednost u kojoj moraju biti uračunati svi troškovi, popusti, opći rizici, obveze i odgovornosti koje su određene ovom Dokumentacijom o nabavi.
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Jedinična cijena definirana je kao nepromjenjiva tijekom trajanja ugovora o javnoj nabavi.

## Valuta ponude

Ponuditelj iskazuje cijenu ponude u eurima (EUR).

## Kriterij za odabir ponude te relativni ponder kriterija

Kriterij za odabir ponude je ekonomski najpovoljnija ponuda (ENP).

S obzirom na to da može koristiti pravo na pretporez, naručitelj će uspoređivati cijene ponuda bez PDV-a.

Ako dvije ili više valjanih ponuda budu jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Bodovi će se izračunavati na šest decimala.

Ukupan broj bodova za svaku ponudu naručitelj će izračunati zbrajanjem bodova koje je ista ostvarila po pojedinim kriterijima ekonomski najpovoljnije ponude.

Maksimalan broj bodova koji ponuditelj može ostvariti je: 100

Ekonomski najpovoljnija ponuda utvrđuje se na temelju: Cijene i kvalitete

Formula za određivanje ukupnog broja bodova opisana je u zasebnom dokumentu - Kriteriji za odabir ponude.

Cijena:

Naziv kriterija | Relativni značaj
--- | ---
Cijena | 70

Kvaliteta:

Naziv kriterija | Relativni značaj
--- | ---
Posjedovanje certifikata ključnog stručnjaka 1 - Voditelj projekta usklađivanja s NIS 2 direktivom | 15
Posjedovanje certifikata za ključnog stručnjaka 2 – stručnjak za analizu kibernetičke sigurnosti | 15

Kriterij: Cijena

Detaljni opis:

Ponuda s najpovoljnijom cijenom ostvaruje maksimalan broj bodova – 70,00 bodova
S obzirom na to da može koristiti pravo na pretporez, naručitelj će uspoređivati cijene ponuda bez PDV-a.

Kriterij: Posjedovanje certifikata ključnog stručnjaka 1 - Voditelj projekta usklađivanja s NIS 2 direktivom

Detaljni opis

K1 - POSJEDOVANJE CERTIFIKATA ZA KLJUČNOG STRUČNJAKA 1 - VODITELJA PROJEKTA USKLAĐIVANJA S NIS2 DIREKTIVOM.
Naručitelj boduje posjedovanje važećeg certifikata NIS2 Lead Implementer ili jednakovrijedan.

Dokazi potrebni za provjeru

Kao dokaz posjedovanja certifikata koji se boduju, potrebno je, uz ponudu, dostaviti preslik istog za Stručnjaka 1.

Gospodarski subjekt će vrijednost kriterija izraziti numerički

Kriterij: Posjedovanje certifikata za ključnog stručnjaka 2 – stručnjak za analizu kibernetičke sigurnosti

Detaljni opis

Naručitelj boduje posjedovanje važećeg certifikata „ISO 27001:2022 Lead Auditor“ ili jednakovrijedan

Dokazi potrebni za provjeru

Kao dokaz posjedovanja certifikata, potrebno je, uz ponudu, dostaviti preslik istog/ih za Stručnjaka 2.

Gospodarski subjekt će vrijednost kriterija izraziti numerički

## Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu (iznimno je moguće navesti pojmove na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice). Također iznimno, dio popratne dokumentacije može biti i na nekom drugom jeziku, ako je tako dozvoljeno u drugim odredbama ove dokumentacije.

Ponuda se u cijelosti dostavlja na hrvatskom jeziku i latiničnom pismu.
Ako je bilo koji drugi dokument ponuditelja na stranom jeziku, a ovom dokumentacijom o nabavi nije drugačije određeno, ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. inetrancionalizme, tuđe riječi i prilagođenice.
U slučajevima u kojima dostavljeni prijevod (koji ne mora biti ovjeren od ovlaštenog sudskog tumača) ostavlja dvojbe i nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj će zatražiti od ponuditelja dostavu ovjerenog prijevoda od strane ovlaštenog sudskog tumača za jezik s kojeg je prijevod izvršen.

## Rok valjanosti ponude

Rok valjanosti ponude je 90 dana od dana isteka roka za dostavu ponuda.

Ukoliko tijekom postupka javne nabave istekne rok valjanosti ponude i jamstva za ozbiljnost ponude (ukoliko je traženo DON-om), naručitelj će prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu. U tu svrhu ponuditelju će se dati primjereni rok, ne kraći od pet (5) dana.

Ponuditelj upisuje rok valjanosti ponude na za to predviđeno mjesto pri upisu podataka u obrazac EOJN RH.

U slučaju da ponuditelj produži rok valjanosti ponude, obvezan je produžiti i valjanost jamstva za ozbiljnost ponude.

# Ostale odredbe

## Odredbe vezane uz pristup postupku za treće zemlje

Gospodarskim subjekatima iz trećih zemalja, koje nisu potpisale GPA sporazum ni druge međunarodne sporazume, zabranjuje se pristup postupku javne nabave.

Gospodarskim subjektima iz trećih zemalja, koje nisu potpisale GPA sporazum ni druge međunarodne sporazume, zabranjuje se pristup postupku javne nabave, sve sukladno članku 2. stavku 2. Pravilnika o izmjenama i dopunama Pravilnika o dokumentaciji o nabavi te ponudi u postupcima javne nabave (NN 92/95, nadalje: Pravilnik). Navedeno se odnosi i na ponude u kojima su gospodarski subjekti iz stavka 2. članka 2 Pravilnika članovi zajednice gospodarskih subjekata, gospodarski subjekti na čiju se sposobnost ponuditelj oslanja odnosno podugovaratelji gospodarskim subjektima iz države članice Europske unije i iz trećih zemalja koje su potpisale Sporazum svjetske trgovinske organizacije o javnoj nabavi (GPA) odnosno drugi međunarodni sporazum koji je obvezujući za Europsku uniju.
Naručitelj će u ovom postupku javne nabave primjenjivati pravne akte Vijeća u svezi mjera ograničavanja s obzirom na djelovanja Rusije kojima se destabilizira stanje u Ukrajini te je, u tu svrhu, potrebno uz ponudu dostaviti i Izjavu o nepostojanju okolnosti za zabranu dodijele ugovora o javnoj nabavi koja je prilog ove Dokumentacije o nabavi.

## Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi

Gospodarski subjekti mogu, do roka za dostavu ponuda, obići mjesta (lokacije) na koje se odnosi usluga koja je predmet ovog postupka javne nabave i upoznati se s postojećim stanjem kako bi, na vlastitu odgovornost, prikupili sve informacije potrebne za izradu ponude i preuzimanje ugovorne obveze. Navedeno nije obveza, nego mogućnost koju Naručitelj pruža potencijalnim ponuditeljima uz obveznu prethodnu najavu na kontakt naveden u DON-u I o trošku gospodarskog subjekta.

## Norme osiguranja kvalitete ili norme upravljanja okolišem

Uvjeti vezani uz tražene norme navedeni su u dokumentu Kriteriji kvalitativnog odabira gospodarskog subjekta s uputama u točki Sustavi ili norme upravljanja okolišem.

## Vrsta, sredstvo i uvjeti jamstva

### Jamstvo za ozbiljnost ponude

Gospodarski subjekt je obvezan dostaviti jamstvo za ozbiljnost ponude s rokom valjanosti najmanje jednakom roku valjanosti ponude u obliku bezuvjetne i neopozive bankarske garancije naplative od banke na prvi poziv i bez prava protesta, zadužnice/bjanko zadužnice ili novčanog pologa na račun Naručitelja. Rok važenja jamstva mora biti sukladan roku valjanosti ponude, odnosno ne smije biti kraći od roka valjanosti ponude (ponuda mora biti valjana najmanje 90 dana od dana otvaranja ponuda). Ponuditelj može dostaviti jamstvo koje je duže od roka valjanosti ponude.
Naručitelj će jamstvo za ozbiljnost ponude zadržati i naplatiti u slučaju:
• odustajanja ponuditelja od svoje ponude u roku njezine valjanosti,
• nedostavljanja ažuriranih popratnih dokumenata sukladno članku 263.stavku 3. ZJN 2016
• neprihvaćanja ispravka računske greške,
• odbijanja potpisivanja ugovora o javnoj nabavi
• ili nedostavljanja jamstva za uredno ispunjenje ugovora o javnoj nabavi.
Jamstvo za ozbiljnost ponude Naručitelj je obvezan vratiti ponuditeljima u roku od deset dana od dana potpisivanja ugovora o javnoj nabavi. Ponuditelju čija je ponuda odabrana jamstvo za ozbiljnost ponude bit će vraćeno nakon potpisa ugovora o javnoj nabavi i dostave jamstva za uredno izvršenje ugovora, a najkasnije u roku od 10 dana sukladno čl. 217. ZJN 2016.
Ako istekne rok valjanosti ponude naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno produženom roku.
Dostavljanje jamstva – bankovne garancije ili zadužnice
Traženu bankarsku garanciju ili zadužnicu, koje u ovom trenutku nije moguće slati i primati kao elektronički dokument, ponuditelji u roku za dostavu ponuda, dostavljaju Naručitelju u zatvorenoj poštanskoj pošiljci na adresu za dostavu ponuda te takva pošiljka sadrži sve tražene podatke, s dodatkom „dio/dijelovi ponude koji se dostavlja/ju odvojeno“. U tom slučaju će se kao vrijeme dostave ponude uzeti vrijeme zaprimanja ponude putem EOJN.
• na omotnici treba navesti adresu
PLOVPUT d.o.o.,
Obala Lazareta 1
21000 SPLIT
i u donjem desnom kutu omotnice treba biti naznaka
«NE OTVARAJ – DIO PONUDE ZA NADMETANJE»
Nabava usluge pregleda kibernetičke sigurnosti za podizanje sukladnosti s NIS 2 Direktivom i edukacije djelatnika Plovputa d.o.o.
• na omotnici treba navesti potpuni naziv i adresu ponuditelja radi evidencije prispjelih dijelova ponuda ili u slučaju da je dio ponude dostavljen nakon otvaranja ponuda, kako bi se mogla neotvorena vratiti ponuditelju
• ako omotnica nije zatvorena, zapečaćena i označena kako je navedeno, naručitelj ne snosi nikakvu odgovornost ako se ponuda prerano otvori.
Dijelovi ponude koji se dostavljaju sredstvima komunikacije koja nisu elektronička moraju biti dostavljeni prije isteka roka za dostavu ponuda te se u tom slučaju ponuda smatra zaprimljenom u trenutku zaprimanja ponude elektroničkim sredstvima komunikacije. Ukoliko se radi o novčanom pologu, Ponuditelji trebaju priložiti dokaz uplate jamstva uz elektroničku ponudu. Polog mora biti evidentiran na računu Naručitelja do isteka roka za dostavu ponuda.
Jamstvo za ozbiljnost ponude u obliku bankarske garancije dostavlja se u izvorniku kao dio ponude koji se dostavlja odvojeno od elektroničke ponude.
U bankarskoj garanciji mora biti navedeno:
• da je korisnik garancije PLOVPUT d.o.o., Split, Obala Lazareta 1, OIB: 14480721492
• da je Banka upoznata da Nalogodavac podnosi ponudu za predmet nabave: „Nabava usluge pregleda kibernetičke sigurnosti za podizanje sukladnosti s NIS 2 Direktivom i edukacije djelatnika Plovputa d.o.o."
• upisati evidencijski broj nabave: EBN 171/2025 M
• da se garant obvezuje bezuvjetno, neopozivo i na prvi pisani poziv korisnika garancije, bez prava prigovora isplatiti iznos garancije u slučaju:
- odustajanja ponuditelja od svoje ponude u roku njezine valjanosti,
- nedostavljanja ažuriranih popratnih dokumenata sukladno članku 263. ZJN 2016,
- neprihvaćanja ispravka računske greške,
- odbijanja potpisivanja ugovora o javnoj nabavi
- ili nedostavljanja jamstva za uredno ispunjenje ugovora o javnoj nabavi.
Zadužnica, odnosno bjanko zadužnica, mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN, broj 115/2012, 82/2017 i 154/2022) i Pravilnikom o obliku i sadržaju zadužnice (NN, broj 115/2012, 82/2017 i 154/2022), bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima (NN, broj 35/05, 41/08, 125/11, 78/15, 29/18, 126/21, 114/22, 156/22 i 155/23).
NAPOMENA ZA BANKOVNU GARANCIJU: Bankovna garancija može biti dostavljena na stranom jeziku izdane od strane banke, međutim u tom slučaju, ponuditelj je dužan priložiti i prijevod na hrvatskom jeziku. Iznos jamstva može biti izražen u valuti različitoj od valute euro. Naručitelj će u tom slučaju, prilikom računanja protuvrijednosti, za valutu koja je predmet konverzije u euro koristiti srednji tečaj Hrvatske narodne banke koji je u primjeni na dan objave ove Dokumentacije o nabavi. U slučaju da valuta koja je predmet konverzije u euro ne kotira na deviznom tečaju u Republici Hrvatskoj, Naručitelj će prilikom računanja protuvrijednosti koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je dan slanja objave ove Dokumentacije o nabavi.
NAPOMENA ZA ZAJEDNICU PONUDITELJA: U slučaju podnošenja zajedničke ponude svaki član zajednice gospodarskih subjekta treba dostaviti garanciju za svoj dio jamstva (proporcionalno vrijednosti obveze člana) ili dostaviti jamstvo koje glasi na bilo kojega člana zajednice ponuditelja (garanta), pod uvjetom da svako dostavljeno jamstvo sadrži jasan i nedvosmislen navod da se radi o jamstvu za ponudu zajednice gospodarskih subjekata s navođenjem svih članova zajednice gospodarskih subjekata. Zbroj svih garancija treba odgovarati iznosu jamstva određenom u ovoj Dokumentaciji o nabavi.

Iznos jamstva (EUR): 3.000,00

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

Podaci za uplatu novčanog pologa

Naziv primatelja: Plovput d.o.o., Split, Obala Lazareta 1, OIB: 14480721492

IBAN primatelja: HR5641240031130004131

SWIFT CODE: SWIFT(BIC):KENBHR22

Model: HR02

Poziv na broj: OIB ponuditelja

Opis plaćanja: Jamstvo za ozbiljnost ponude u predmetu nabave „Nabava usluge pregleda kibernetičke sigurnosti za podizanje sukladnosti s NIS 2 Direktivom i edukacije djelatnika Plovputa d.o.o.“, EBN: 171/2025 M

U slučaju da ponuditelj uplaćuje novčani polog, dostavlja dokaz o uplati koji se prilaže / uvezuje u ponudu. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Rok valjanosti jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

### Jamstvo za uredno ispunjenje ugovora o javnoj nabavi

(1) Izvršitelj (odabrani ponuditelj) je obvezan najkasnije u roku od 10 (deset) dana od dana obostranog potpisa Ugovora (a prije isteka jamstva za ozbiljnost ponude) Naručitelju dostaviti jamstvo za uredno izvršenje ugovora s rokom valjanosti 30 dana dužim od isteka roka pružanja usluga, odnosno do izvršenja ugovorne obveze u cijelosti.
(2) Jamstvo se može dostaviti u vidu:
- bankarske garancije u visini od 10% (deset posto) od ukupne vrijednosti Ugovora bez PDV-a, ili
- uplate novčanog pologa na IBAN Naručitelja, na iznos od 10% (deset posto) od ukupne vrijednosti Ugovora bez PDV-a.
(3) Bankarska garancija mora sadržavati:
• naziv korisnika garancije: Plovput d.o.o. Obala Lazareta 1, 21000 Split, Republika Hrvatska, OIB: 14480721492,
• naznaku predmeta nabave „Jamstvo za uredno ispunjenje ugovora „Nabav usluge pregleda kibernetičke sigurnosti za podizanje sukladnosti s NIS 2 Direktivom i edukacije djelatnika Plovputa d.o.o.“, EBN 171/2025 M,
• naznaku da se bankarska garancija daje za uredno izvršenje ugovora,
• izričiti navod da je bankarska garancija neopoziva, bezuvjetna i naplativa na prvi pisani poziv korisnika garancije te bez prava prigovora.
(4) Jamstvo za uredno ispunjenje ugovora naplatit će se u slučaju povrede ugovornih obveza od strane Izvršitelja, a pod urednim izvršenjem Ugovora podrazumijeva se izvršenje svih obveza iz ovog Ugovora, poštivanje ugovorenog roka izvršenja usluge, ugovorene kvalitete te otklanjanje eventualnih nedostataka.
(5) Ukoliko Izvršitelj ne dostavi jamstvo za uredno izvršenje ugovora u roku od 10 dana od dana obostranog potpisa Ugovora, a prije isteka jamstva za ozbiljnost ponude, Naručitelj može raskinuti Ugovor i naplatiti jamstvo za ozbiljnost ponude.
(6) Ukoliko nastanu okolnosti zbog kojih treba produljiti trajanje jamstva za uredno izvršenje ovog Ugovora, Izvršitelj je dužan dostaviti produljeno jamstvo ili novo jamstvo najkasnije 5 (pet) dana prije isteka roka važenja jamstva za uredno izvršenje ugovora.
(7) U slučaju da Izvršitelj ne postupi sukladno navedenom, Naručitelj će naplatiti jamstvo za uredno izvršenje Ugovora, te ima pravo raskinuti ugovor.
(8) Ako jamstvo za uredno izvršenje Ugovora ne bude naplaćeno, Naručitelj će ga vratiti Izvršitelju nakon isteka njegova važenja.
(9) Jamstvo za uredno ispunjenje Ugovora Naručitelj ima pravo naplatiti u sljedećim slučajevima:
- U slučaju svake povrede ugovorne obveze od strane odabranog ponuditelja zbog koje Naručitelju nastane šteta
- U slučaju nedostavljanja novog jamstva (produljenja jamstva zbog neizvršenja isporuke u ugovorenom roku) i to u punom iznosu istog jamstva, bez obveze vraćanja naplaćenog iznosa
- U slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva bez obveze vraćanja naplaćenog iznosa.
- U drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o javnoj nabavi do visine iznosa koje Naručitelj potražuje.
- Uvijek kada je to predviđeno ostalim odredbama ugovora o javnoj nabavi.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

## Datum, vrijeme i mjesto (javnog) otvaranja ponuda

Rok za dostavu ponuda je: 22.08.2025 10:00:00

Otvaranje ponuda se vrši elektroničkim putem na EOJN, dok se fizički dijelovi ponuda otvaraju na sljedećoj lokaciji: PLOVPUT, Obala Lazareta 1, 21 000 Split, II. kat

Otvaranje ponuda održat će se: 22.08.2025 10:00:00

Podaci o ovlaštenim osobama i postupku otvaranja: Javnom otvaranju ponuda smiju prisustvovati, osim ovlaštenih predstavnika Naručitelja i ovlašteni predstavnici ponuditelja i zainteresirane osobe. Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja.
Dokaz ovlasti ovlaštene osobe Ponuditelja je pisana punomoć, ovlaštenje i sl.
Dokaz ovlasti zakonskog zastupnika ponuditelja je izvadak iz sudskog registra ili druga odgovarajuća isprava iz koje je vidljivo svojstvo zakonskog zastupnika.

## Uradci ili dokumenti koji će se nakon završetka postupka javne nabave vratiti ponuditeljima

Jamstvo za ozbiljnost ponude biti će vraćeno ponuditeljima najkasnije u roku od 10 (deset) dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a preslika jamstva će se pohraniti.
Ponuda i dokumenti priloženi uz ponudu ne vraćaju se ponuditeljima.
Sve elektronički dostavljene ponude Elektronički oglasnik će pohraniti na način koji omogućava čuvanje integriteta podataka i pristup integriranim verzijama dokumenata uz mogućnost pohrane kopije dokumenata u vlastitim arhivima naručitelja po isteku roka za dostavu ponuda, odnosno javnog otvaranja ponuda.

## Izmjene ugovora

Izmjene Ugovora o javnoj nabavi moguće su samo sukladno odredbama članaka 315. - 320. ZJN 2016 i odredbama Dokumentacije o nabavi, a vrijede samo ako su sastavljene pisanim putem i potpisane od obje ugovorne strane.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016.

Značajne izmjene ugovora o javnoj nabavi, sukladno članku 321. ZJN 2016 neće biti dopustive.

Raskid ugovora

Naručitelj je obvezan raskinuti ugovor o javnoj nabavi tijekom njegova trajanja ako:

- je ugovor značajno izmijenjen, što bi zahtijevalo novi postupak nabave na temelju članka 321. ZJN-a 2016,

- je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN-a 2016,

- se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,

- se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

Naručitelj može raskinuti ugovor u ostalim slučajevima predviđenim ugovorom.

## Uvjeti za izvršenje ugovora

Gospodarski subjekt obvezan je u ponudi naznačiti imena i odgovarajuće stručne kvalifikacije osoblja koje će biti odgovorno za izvršenje ugovora o javnoj nabavi.

Jezik komunikacije Ponuditelja prema Naručitelju i zaposlenicima Naručitelja je hrvatski jezik.

Sva isporučena dokumentacija mora biti na hrvatskom jeziku i latiničnom pismu, sa sažetkom prevedenim na engleski jezik.

## Navod o primjeni trgovačkih običaja (uzanci)

Ne primjenjuju se trgovački običaji (uzance).

## Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora

Tijela od kojih ponuditelj može dobiti pravovaljanu informaciju o obvezama koje se odnose na:
- Poreze
• Ministarstvo financija Republike Hrvatske (http://www.mfin.hr/ ),
• Republika Hrvatska - Porezna uprava (https://www.poreznauprava.hr/Stranice/Naslovnica.aspx )
- Zaštitu okoliša
• Ministarstvo zaštite okoliša i energetike Republike Hrvatske (http://www.mzoip.hr/)
- Odredbe o zaštiti radnoga mjesta i radne uvjete koje su na snazi u području na kojem će se pružati usluge i koje će biti primjenjive na usluge koje će se pružati za vrijeme trajanja ugovora
• Ministarstvo rada i mirovinskoga sustava (http://www.mrms.hr/ ), - Ministarstvo za demografiju, obitelj, mlade i socijalnu politiku Republike Hrvatske (http://mdomsp.gov.hr/ )
- Dodatne korisne informacije
• Jedinstvena kontakt točka za usluge (Pointof single contact) (http://psc.hr/ )
• Centar unutarnjeg tržišta EU (http://www.cut.hr/ )
• Hrvatska gospodarska komora (https://www.hgk.hr/ )
• Središnji državni ured za razvoj digitalnog društva RH (www.digured.hr )

## Rok za donošenje odluke o odabiru ili poništenju

Rok za donošenje odluke o odabiru je 45 dana od dana isteka roka za dostavu.

Naručitelj je odredio dulji rok za donošenje odgovarajuće odluke od zakonskog minimuma od 30 dana radi pretpostavke o zaprimanju većeg broja ponuda. Realno je za očekivati i mogućnosti upotpunjavanja/pojašnjenja ponuda, pojašnjenja neuobičajeno niske ponude, zamjene podugovaratelja te subjekata na čiju se sposobnost ponuditelj oslanja ukoliko se utvrdi da kod njih postoje osnove za isključenje, obvezu traženja ažuriranih popratnih dokumenata i sl. što sve znatno produljuje sam postupak pregleda i ocjene ponuda. Slijedom navedenog Naručitelj je mišljenja da rok od 30 dana nije dovoljan za provedbu svih opisanih radnji. Rok od 45 dana je vjerojatniji rok te će Naručitelj, ukoliko bude moguće, odgovarajuću odluku donijeti i u kraćem roku

Rok za donošenje odluke o poništenju je 30 dana od dana nastanka razloga za poništenje postupka.

## Rok, način i uvjeti plaćanja

Naručitelj će odabranom ponuditelju platiti nesporno izvršene usluge prema cijeni iz ugovorenog troškovnika na temelju valjanog računa u roku od 30 dana od dana zaprimanja uredno ispostavljenog valjanog eRačuna.
Uz ispostavljeni račun odabrani ponuditelj je dužan priložiti primjerak zapisnika o izvršenju usluge (na hrvatskom i na engleskom jeziku) kojim se potvrđuje uredno ispunjenje ugovora, potpisanog i ovjerenog od strane predstavnika naručitelja.
Predujam je isključen, kao i traženje sredstava osiguranja plaćanja.
Uvjet za plaćanje računa je dostava jamstva za uredno ispunjenje ugovora

Naručitelj će neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## Uvjeti i zahtjevi koji moraju biti ispunjeni sukladno posebnim propisima ili stručnim pravilima

IZVADAK IZ REGISTRA STVARNIH VLASNIKA

Ponuditelj koji je podnio ekonomski najpovoljniju ponudu, će na zahtjev Naručitelja, dostaviti za sve gospodarske subjekte u ponudi, Izvadak iz Registra stvarnih vlasnika ili drugi jednakovrijedni dokument u državi poslovnog nastana gospodarskog subjekta, najkasnije do donošenja odluke o odabiru.

U slučaju da ponuditelj koji je podnio ekonomski najpovoljniju ponudu, ne dostavi traženo ili se utvrdi postojanje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna dokumentaciji o nabavi.

PROVJERA VLASNIŠTVA I KONTROLE OD STRANE EUROPSKE KOMISIJE

Prije sklapanja ugovora s Naručiteljem, ponuditelj koji je podnio ekonomski najpovoljniju ponudu, u obvezi je proći Provjeru vlasništva i kontrole (OCA) od strane Europske komisije, posredovanjem Naručitelja.

U svrhu pokretanja navedene provjere, ponuditelj koji je podnio ekonomski najpovoljniju ponudu, biti će pozvan Naručitelju dostaviti PIC broj:

https://ec.europa.eu/info/funding-tenders/opportunities/portal/screen/how-to-participate/participantregister

## Rok za izjavljivanje žalbe na dokumentaciju o nabavi te naziv i adresa žalbenog tijela

Rok za izjavljivanje žalbe iznosi deset (10) dana i to od dana:
1. objave poziva na nadmetanje, u odnosu na sadržaj poziva ili dokumentacije o nabavi
2. objave obavijesti o ispravku, u odnosu na sadržaj ispravka
3. objave izmjene dokumentacije o nabavi, u odnosu na sadržaj izmjene dokumentacije
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
Žalitelj koji je propustio izjaviti žalbu u određenoj fazi nema pravo na žalbu u kasnijoj fazi postupka za prethodnu fazu.

Podaci žalbenog tijela

Naziv: Državna komisija za kontrolu postupaka javne nabave

Adresa: Ulica grada Vukovara 23/V, 10000 Zagreb

Telefon: +385 14559930

Telefaks: +385 14559933

Adresa elektroničke pošte: dkom@dkom.hr

Internet stranica: https://www.dkom.hr/

## Drugi podaci koje naručitelj smatra potrebnima

### Ostale napomene

U procesu pripreme opisa zadataka za ovaj predmet nabave sudjelovala je u konzultacijama zajednica ponuditelja Multicom d.o.o. - nositelj, Growth strategies d.o.o. - član, Cyber Security d.o.o. – član, u funkciji tehničke pomoći angažirane na projektu CYSCROMS od strane MMPI.